Държавен вестник, бр. 20, 2012 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  20
Изискванията и свързаните с тях изпити за 
основни познания ще се признават частично 
или изцяло при наличие на друга техническа 
квалификация, която компетентният орган счита 
за еквивалентна на стандарта за познания от част 
66. Кредитите за признаване се установяват в 
съответствие с раздел B, подчаст D на част 66.
5.2. Изисквания за опит в съответствие с 
част 66
Кандидатът за свидетелство за правоспособ­
ност за техническо обслужване на въздухопла­
вателни средства трябва да има:
1) За категория А и подкатегории В1.2 и В1.4:
– две години практически опит в техниче­
ското обслужване на въздухоплавателни сред­
ства в експлоатация и завършено техническо 
обучение, което компетентният орган счита за 
подходящо,  съответстващо на изискванията в 
Аnnex III, част 66, или 
– една година практически опит в техниче­
ското обслужване на въздухоплавателни средства 
в експлоатация и завършен основен курс на 
обучение, одобрен по част 147.
2) За категория В2 и подкатегории В1.1 и 
В1.3:
– три години практически опит в техниче­
ското обслужване на въздухоплавателни сред­
ства в експлоатация и завършено техническо 
обучение, което компетентният орган счита за 
подходящо, или 
– две години практически опит в техническо­
то обслужване на въздухоплавателни средства 
в експлоатация и завършен основен курс на 
обучение, одобрен по част 147.
3) За категория С по отношение на големи 
въздухоплавателни средства:
– три години опит с правата на категория 
В1.1, В1.3 или В2 на големи въздухоплавателни 
средства или като помощен персонал категория 
В1.1, В1.3 или В2 по част 145, комбинация от 
двете, или
– пет години опит с правата на категория 
В1.2 или В1.4 на големи въздухоплавателни 
средства; помощен персонал категория В1.2 или 
В1.4 по част 145 или комбинация от двете.	
4) За категория С по отношение на неголеми 
въздухоплавателни средства:
– три години опит с правата на категория 
В1 или В2 на неголеми въздухоплавателни 
средства; помощен персонал категория В1 или 
В2 по част 145 или комбинация от двете.	
5) За категория С, придобита по академи­
чен път: за кандидат, който има академична 
степен в техническата дисциплина, придобита в 
университет или друго висше учебно заведение, 
признато от компетентния орган:
– три години опит в техническото обслужване 
на граждански въздухоплавателни средства на 
представителен подбор от задачи, свързани с 
техническото обслужване на въздухоплавателни 
средства, включващи шест месеца наблюдение 
на изпълнението на задачи по базовото техни­
ческо обслужване.
Кандидатът за продължаване на свиде­
телството за правоспособност за техническо 
обслужване на въздухоплавателни средства 
трябва да има минимален опит в техническото 
обслужване на граждански въздухоплавателни 
средства, съответстващ на изискванията на 
допълнителната категория или подкатегория, 
за която кандидатства, както е описано в до­
пълнение IV към част 66.
За категории А, В1 и В2 опитът трябва да 
бъде практически, което означава, че трябва 
да се състои от представително преминаване 
от едни към други задачи за поддръжка на 
въздухоплавателни средства.
За всички кандидати – най-малко една го­
дина от необходимия опит трябва да бъде през 
предшестващата година на въздухоплавателно 
средство от категорията/подкатегорията, за коя­
то се кандидатства за издаване на първоначален 
лиценз за техническо обслужване. За добавяне 
на следваща категория/подкатегория в издаден 
лиценз за техническо обслужване допълнител­
ният скорошен опит в техническото обслужване 
може да бъде по-малко от една година, но 
трябва да е поне три месеца. Необходимият 
опит зависи от разликата между категорията/
подкатегорията в свидетелството за правоспо­
собност, която притежателят вече има, и тази, 
за която кандидатства. Такъв допълнителен 
опит се изисква при кандидатстване за нова 
категория/подкатегория към свидетелството за 
правоспособност.
Oпитът в техническото обслужване на 
въздухоплавателни средства, придобит извън 
техническо обслужване на граждански въздухо­
плавателни средства, ще се признава, когато 
това техническо обслужване е еквивалентно на 
изискваното по част 66 и фактът е установен от 
компетентния орган. Изисква се допълнителен 
опит в техническото обслужване на граждански 
въздухоплавателни средства.
6. Изисквания към материалната база
6.1. Учебен кабинет
Специализираните учебни кабинети за теоре­
тично обучение по професионална подготовка 
са оборудвани със:
· ергономични индивидуални работни места, 
дъска за писане, приспособления за окачване 
на табла, за инсталиране и използване на 
компютър, прожекционен апарат, екран, поме­
щения (хранилища) с шкафове за нагледните 
материали и оборудване;
· нагледни материали за обучението по 
теория – образци, макети, табла със схеми и 
чертежи, учебни видеофилми, програмни про­
дукти за текст, таблици и презентации и техни­
чески средства за използването им – подходящ 
компютър, екран и прожектор;